google/wiki40b huggingface dataset:
नवंबर 2015 पैरिस हमले

पृष्ठभूमि

जनवरी 2015 में हुए चार्ली हेबदो पर हमलें के बाद से ही फ्रांस में हाई अलर्ट लगा हुआ था और 2015 में 30 नवंबर से 11 दिसंबर तक होने वाले संयुक्त राष्ट्र जलवायु परिवर्तन सम्मेलन पर हमले की आशंका से और भी सुरक्षा बढ़ा दी गयी थी।
तुर्की, इराक, और इजरायल की खुफिया एजेंसियों ने हमलों से महीनों पहले ही फ्रेंच मिट्टी पर हमले की चेतावनी दी थी, लेकिन फ्रांस के अधिकारियों से उन्हें कोई जवाब नहीं मिला।

अपराधी

14 नवम्बर को राष्ट्रपति फ्रांसिस होलांद ने बताया कि इन हमलों को आईएसआईएल ने फ्रांस में रह रहे लोगों की मदद से अंजाम दिया था। हमलावरों की लाशों के पास से सीरियाई और मिस्री पासपोर्ट मिले, लेकिन मिस्र के अधिकारियों ने इसे एक पीड़ित अलीद अब्दल-रज़्ज़ाक का बताया जो कि हमलावर नहीं था।  16 नवम्बर को बेल्जियम और फ्रांस के जांच अधिकारी अब्दलहमीद अबाउद की तलाश करने लगे थे जो एक कट्टरपंथी जिहादी था और जिसके इस हमले की साजिश रचने का अनुमान लगाया गया। बेल्जियम और फ्रांस में हुए अन्य हमलों में शक के घेरे में आने के बाद अबाउद जो कि एक मोरोक्को मूल का बेल्जियमवासी है सीरीया भाग गया। माना जाता है कि अबाउद ने इब्राहिम और सालाह अब्देस्लाम सहित कई जिहादियों को इन हमलों कि अंजाम देने के लिये भर्ती कर रखा था। वरिष्ठ यूरोपीय अधिकारियों ने द वाशिंग्टन पोस्ट को बताया कि अबाउद 18 नवम्बर को फ्रेंच पुलिस द्वारा उत्तरी पेरिस में डाले गई एक छापे में मारा गया; हालांकि फ्रांसिस मोलिन्स ने अबाउद की मृत्यु की पुष्टि नहीं की है।

हमले के तरीके

पूर्व अमेरिकी राष्ट्रीय आतंकनिरोधी केंद्र के डायरेक्टर माइकल लीटर ने कहा की ये हमले जिस सुनियोजित ढंग से किये गये वैसा २००८ के मुंबई हमलों के बाद देखने में नहीं आया था। मुम्बई और पेरिस के हमलों में कई समानताएँ देखने को मिलीं।  मुंबई पुलिस के संयुक्त कमिश्नर (कानून व्यवस्था) देवेन भारती ने इनमें बहुत सी समानताओं का जिक्र किया है जैसे, एक ही बार में एक ही साथ विभिन्न टोलियों में कई जगह हमले करना, ऐसी जगहों को चुनना जहाँ ज्यादा लोग एकत्रित होते हैं, आईईडी व घातक राइफलों का प्रयोग करके ज्यादा से ज्यादा लोगों को मारना व आत्मघाती हमले करना। भारती के अनुसार सिर्फ एक यही विभिन्नता थी कि मुंबई हमलों की तरह यहाँ हमलावरों ने हमलों को जारी नहीं रखा और पकड़े जाने का अंदेशा होते ही खुद को उड़ा लिया।

आईएस ने ली जिम्मेदारी

आईएसआईएस ने इन आतंकी हमलों की जिम्मेदारी 14 नवम्बर को अपने उपर ले ली। हमलों के २४ घंटो के अंदर ही इसके मीडिया समूह अल-हयात मीडिया समूह ने डार्क वेब पर एक वेबसाइट शुरु की और इसकी प्रशंसा करते हुए अपने समर्थकों से कूट संदेश सेवा टेलीग्राम का उपयोग करने की सलाह दी।  इसने हमले की वजह पेरिस के प्रति अपने वैचारिक विरोध और पेरिस के  घृणा और विकृतिकरण की राजधानी होना बताया।  आईएस ने इसे रक्का में आईएस के ठिकानों पर नाटो के नेतृत्व में फ्राँस के हमलों और विश्वव्यापी मुस्लिमों के प्रति फ्रांस सरकार की विदेश नीति का जवाब भी बताया।
एल्लिल एमाइन

एल्लिल एमाइन एक कार्बनिक यौगिक है।
जोची ख़ान

जोची ख़ान (मंगोल: Зүчи, ज़ूची; फ़ारसी: جوجی, जोजी, अंग्रेजी: Jochi;; जन्म: ११८१ ई अनुमानित; देहांत: १२२७ ई) मंगोल साम्राज्य के संस्थापक चंगेज़ ख़ान और उसकी मुख्य पत्नी बोरते का पहला पुत्र था। उसने अपने पिता के मध्य एशिया को मंगोल साम्राज्य के अधीन करने के अभियान में बहुत हिस्सा लिया। उसे एक क़ाबिल और सहासी सिपहसालार माना जाता है।
यष्टिमधु

परिचय

मुलहठी नाम से प्रचलित अंग इस वृक्ष की जड़ के लंबे टुकड़े का नाम है। इसमें मिलावट बहुत पायी जाती है। मुख्य मिलावट वेल्थ ऑफ इण्डिया के वैज्ञानिकों के अनुसार मचूरियन मुलहठी की होती है, जो काफी तिक्त होती है। एक अन्य जड़ जो काफी मात्रा में इस सूखी औषधी के साथ मिलाई जाती है, व्यापारियों की भाषा में एवस प्रिकेटोरियम (रत्ती, घुमची या गुंजा के मूल व पत्र) कहलाती है। इण्डियन जनरल ऑफ फार्मेसी के अनुसार वैज्ञानिक द्वय श्री हांडा व भादुरी ने भारतीय बाजारों में मुलहठी का सर्वेक्षण करने पर यही पाया कि इनमें से अधिकांश में मिलावट होती है, यह काफी पुरानी होने के कारण उपयोग योग्य भी नहीं रह जाती, भले ही स्वाद में मीठा होने के कारण वैद्य व अन्य ग्राहक उन्हें सही समझ बैठें।
असली मुलहठी अन्दर से पीली, रेशेदार व हल्की गंध वाली होती है। ताजी जड़ तो मधुर होती है, पर सूखने पर कुछ तिक्त और अम्ल जैसे स्वाद की हो जाती है। विदेशी आयातित औषधियों में मिश्री मुलहठी को सर्वोत्तम माना गया है।
मुलहठी की अनुप्रस्थ काट करने पर उसके कटे हुए तल पर कुछ छल्ले स्पष्ट दिखाई देते हैं, जिन्हें कैम्बियम रिंग्स कहते हैं। बाहर की ओर पीताभ रंग का वल्कल और अन्दर की ओर पीला काष्ठी भाग होता है। वनौषधि निर्देशिका के लेखक के अनुसार उत्तम मुलहठी में किसी भी प्रकार की तिक्तता नहीं पायी जाती है। विद्वान लेखक लिखते हैं कि यदि मुलहठी को गंधकाम्ल (सल्फ्यूरिक एसिड 80 प्रतिशत वी.वी.) में भिगाया जाए तो वह शेष पीले रंग का हो जाता है। यह पहचान का एक आधार है।
ताजा मुलहठी में 50 प्रतिशत जल होता है जो सुखाने पर मात्र दस प्रतिशत रह जाता है। इसका प्रधान घटक जिसके कारण यह मीठे स्वाद की होती है, ग्लिसराइज़िन होता है जो ग्लिसराइज़िक एसिड के रूप में विद्यमान होता है। यह साधारण शक्कर से भी 50 गुना अधिक मीठा होता है। यह संघटक पौधे के उन भागों में नहीं होता जो जमीन के ऊपर होते हैं। विभिन्न प्रजातियों में 2 से 14 प्रतिशत तक की मात्रा इसकी होती है।
ग्लिसराइज़िन के अतिरिक्त इसमें आएसो लिक्विरिटन (एक प्रकार का ग्लाइकोसाइड स्टेराइड इस्ट्रोजन) (गर्भाशयोत्तेजक हारमोन), ग्लूकोज़ (लगभग 3.5 प्रतिशत), सुक्रोज़ (लगभग 3 से 7 प्रतिशत), रेज़ीन (2 से 4 प्रतिशत), स्टार्च (लगभग 40 प्रतिशत), उड़नशील तेल (0.03 से 0.35 प्रतिशत) आदि रसायन घटक भी होते हैं।
मुलहठी के यौगिक इतने मीठे होते हैं कि 1 : 20000 की स्वल्पसांद्रता में भी इसकी मिठास पता लग जाती है। मुलहठी का पीला रंग ग्लाइकोसाइड-आइसोलिक्विरिटन के कारण है। यह 2.2 प्रतिशत की मात्रा में होता है एवं मुख में विद्यमान लार ग्रंथियों को उत्तेजित कर भोज्य पदार्थों के पाचन परिपाक में सहायक सिद्ध होता हे। मुलहठी का घनसत्व काले या लाल रंग के टुकड़ों में मिलता है व इसका उत्पत्ति स्थान अफगान प्रदेश होने के कारण सामान्यतः वहीं की भाषा में 'रब्बुस्सूस' नाम से पुकारते हैं।

औषधीय गुण

मुलेठी खांसी, गले की खराश, उदरशूल क्षयरोग, श्‍वासनली की सूजन तथा मिरगी आदि के इलाज में उपयोगी है। मुलेठी का सेवन आँखों के लिए भी लाभकारी है। इसमें जीवाणुरोधी क्षमता पाई जाती है। यह शरीर के अन्‍दरूनी चोटों में भी लाभदायक होता है। भारत में इसे पान आदि में डालकर प्रयोग किया जाता है।
१५८७ ईसा पूर्व

१५८७ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १५८७ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
आईसीसी टी20ई विश्व कप क्वालीफायर 2019

आईसीसी टी20ई विश्व कप क्वालीफायर 2019 

मैच अधिकारियों

अक्टूबर 2019 में, आईसीसी ने टूर्नामेंट के लिए अधिकारियों का नाम दिया, जिसके साथ जी.एस. लक्ष्मी आईसीसी इवेंट में रेफरी के रूप में नामित होने वाली पहली महिला बनीं।
अकृतक त्रैलोक्य

महर्लोक

ध्रुवलोक से एक करोड़ योजन ऊपर महर्लोक है।

जनलोक

महर्लोक से बीस करोड़ योजन ऊपर जनलोक है।

तपलोक

जनलोक से आठ करोड़ योजन ऊपर तपलोक है।

सत्यलोक

तपलोक से बारह करोड़ योजन ऊपर सत्यलोक है।
जन, तप और सत्य लोक – तीनों अकृतक लोक कहलाते हैं। महर्लोक कृतक और अकृतक लोकों के मध्य में है और कल्पान्त में यह केवल जनशून्य हो जाता है, नष्ट नहीं होता है। इसलिये इसे कृतकाकृतक लोक कहते हैं।
अमरसर

अमरसर, भारतीय राज्य राजस्थान के जयपुर जिले में स्थित एक गाँव है।

कृषि

अमरसर में छोटे से लेकर बड़े खेत हैं। छोटे खेतों में उगायी जाने वाली फसलों में रबी मौसम में सरसों और चना (सर्दियों में लगाया जाता है और वसंत में काटा जाता है) और खरीफ में (अप्रैल से अक्टूबर के बीच, बारिश के मौसम में) कपास होता है। बड़े खेतों में खड़ी फसलों में रबी मौसम के दौरान चना और गेहूं और खरीफ सीजन के दौरान ग्वार और कपास की खेती होती हैं।
ट्यूलिप ब्रेकिंग वाइरस

ट्यूलिप ब्रेकिंग वाइरस एक विषाणु है।
रक्षाबंधन(जैन धर्म)

Working
रक्षाबंधन पर्व जैन समुदाय द्वारा हर्षपूर्वक मनाया जाता है। मान्यता है कि इस दिन विष्णु कुमार मुनिराज ने ७०० मुनियों पर हो रहे उपसर्ग को दूर किया था। जैन धर्म में रक्षाबंधन इसी कारण से मनाया जाता है।

कथा

जैन ग्रन्थों में कथा आती है
मठिया कुशीनगर

मठिया कुशीनगर जिले का एक गाँव है।
फर्डिनेंड डी लेसप

फर्डिनेंड डी लेसप (French: [də lesɛps]; 19 नवम्बर 1805; 7 दिसम्बर 1894) एक फ़्रांसिसी राजनायिक थेें।.
पोटास एलम

पोटास एलम एक अकार्बनिक यौगिक है।
पुर्तगाली भारत

नए क्षेत्रों की स्थिति

दादरा और नगर हवेली 1954 में अपनी आजादी से 1961 में भारत गणराज्य के विलय तक एक स्वतंत्र स्वतंत्र इकाई के रूप में अस्तित्व में थे।.
गोवा, दमन और दीव के कब्जे के बाद, नए क्षेत्र भारतीय संघ के भीतर दादरा और नगर हवेली और गोवा, दमन और दीव के रूप में केंद्र शासित प्रदेश बन गए। मेजर जनरल के पी पी कैंडेथ को गोवा, दमन और दीव के सैन्य गवर्नर घोषित किया गया था। गोवा के पहले आम चुनाव 1963 में हुए थे।
1967 में एक जनमत संग्रह आयोजित किया गया जहां मतदाताओं ने फैसला किया कि क्या गोवा को महाराष्ट्र के पड़ोसी राज्य में विलय करना है, जो विरोधी विलय गुट जीता।. हालांकि पूर्ण राज्यवाद तुरंत प्रदान नहीं किया गया था, और यह केवल 30 मई 1987 को था कि गोवा भारतीय संघ का 25 वां राज्य बन गया था, दादरा और नगर हवेली, दमनंद दीव को अलग किया जा रहा था, जिसे केंद्र शासित प्रदेशों के रूप में प्रशासित किया जाता था।

नागरिकता

1955 के नागरिकता अधिनियम ने भारत सरकार को भारतीय संघ में नागरिकता को परिभाषित करने का अधिकार दिया। अपनी शक्तियों के प्रयोग में, सरकार ने गोवा, दमन और दीव (नागरिकता) आदेश, 1962 को 28 मार्च 1962 को गोवा, दमन और दीव में 20 दिसंबर 1961 को या उससे पहले पैदा हुए सभी व्यक्तियों को भारतीय नागरिकता प्रदान की।.

भारत-पुर्तगाली संबंध

पुर्तगाल की सलाज़र सरकार ने संलग्न क्षेत्रों पर भारत की संप्रभुता को नहीं पहचाना, और क्षेत्रों के लिए एक निर्वासन की स्थापना की,. जो पुर्तगाली नेशनल असेंबली में प्रतिनिधित्व जारी रखा गया। 1974 के कार्नेशन क्रांति के बाद, नई पुर्तगाली सरकार ने गोवा, दमन और दीव पर भारतीय संप्रभुता को मान्यता दी,, और दोनों राज्यों ने राजनयिक संबंध बहाल किए। पुर्तगाल स्वचालित रूप से पूर्व पुर्तगाली-भारत के नागरिकों को नागरिकता देता है . और 1994 में गोवा में एक वाणिज्य दूतावास खोला।
बगुड़ा सदर उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। राजशाही विभाग में, जनसांख्यिकीक रूप से, इस्लाम के अनुयाई, आबादी के औसतन ८८.४२% है, जबकि शेष जनसंख्या प्रमुखतः हिन्दू धर्म की अनुयाई है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिती

बगुड़ा सदर उपजिला बांग्लादेश के पूर्वी भाग में, राजशाही विभाग के बगुड़ा जिले में स्थित है।
इयान सोमरहॅल्डर

प्रारंभिक जीवन

सोमरहॅल्डर का जन्म व पालन-पोषन लुईज़ियाना के केविन्गटन शहर में हुआ था। इनकी माता, एडना, व्यवसाय से एक मालिश थैरेपिस्ट और पिता रॉबर्ट सोमरहॅल्डर एक स्वतंत्र निर्माण ठेकेदार हैं। धार्मिक रूप से कैथोलिक सोमरहॅल्डर ने निजी कैथोलिक स्कूल सेंट पॉल में अपनी शिक्षा ग्रहण की थी। इन्होंने अपना मॉडलिंग कैरियर 10 से 13 वर्ष की उम्र के बीच शुरु किया, तथा 17 वर्ष की उम्र में इन्होंने अभिनय क्षेत्र में जाने का निर्णय ले लिया।

व्यक्तिगत जीवन

जून 2011 में सोमरहॅल्डर व इनकी द वैंपायर्स डायरीज़ की सहनायिका नीना दोब्रेव ने अपना रोमांस सार्वजनिक किया था।
तिज़ेन

तिज़ेन अथवा तैज़ेन (Tizen; /ˈtaɪzɛn/) लिनक्स कर्नेल और लिनक्स एपीआई वाला जीएनयू सी-लाइब्रेरी कार्यान्वित प्रचालन तन्त्र हैं। यह स्मार्टफ़ोन, टैबलेट, वाहन-मनोरंजक उपकरणों, स्मार्ट टीवी, व्यक्तिगत संगणक, स्मार्ट कैमरा, पहनने योग्य कंप्यूटर, स्मार्टवॉच, डीवीडी प्लेयर, प्रिण्टर और घरेलू सामान (जैसे रेफ्रिजरेटर, प्रकाशन, कपड़े धोने की मशीन, वातानुकूलन यन्त्र, ओवन/माइक्रोवेव और रोबोटिक वैक्यूम क्लिनर आदि) सहित विभिन्न यन्त्रों में प्रयुक्त होता है। इसका उद्देश्य उपकरणों में संगत उपयोगकर्ता अनुभव देना है। तैज़ेन लिनक्स फाउंडेशन की एक परियोजना है।
२७९९ ईसा पूर्व

२७९९ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २७९९ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
सेरा दे त्रामुन्ताना

भूगोल

इसका उच्चतम शिखर 1.445 मीटर ऊंचाई है जिसका नाम पुइग मेजर है। दूसरी प्रमुख शिखर पुइग दी मासानेला है जिसकी ऊंचाई 1.364 मीटर है। सेरा दे त्रामुन्ताना का मौसम बाकी के द्वीप के मुकाबले नम है। यहाँ पर 1507 मिलीमीटर औसत बारिश होती है। जबकि बाकी के द्वीप में बारिश का औसत 400 मिलीमीटर है। यह अपनी ऊंचाई के कारण ठंडा रहता है। सेरा दे बूरगुएसा इस द्वीप का दक्षिणी सिरा है।
आयुष मंत्रालय

आयुष मंत्रालय,  आयुर्वेद, योग और प्राकृतिक चिकित्सा, यूनानी, सिद्ध और होमीओपैथी विभाग संक्षिप्त में आयुष (en:Ayurveda, Yoga and Naturopathy, Unani, Siddha and Homoeopathy), भारत सरकार का एक सरकारी अंग है। इसका उद्देश्य उपर्युक्त की शिक्षा और अनुसन्धान को बढ़ावा देना है।  आयुष मंत्रालय को 9 नवम्बर 2014 को आयुष विभाग को विस्तृत कर बनाया गया था। 
आयुष मंत्रालय ने "आयुष आपके द्वार" नाम का एक योजना 2018 में बनाया, जिसके तहत आयुर्वेदिक तथा यूनानी अस्पताल के पांच किलोमीटर के दायरे में आने वाले गाँवो में निःशुल्क चिकित्सा कैंप लगाए जा रहे है।
संस्कृत]] में आयुष का अर्थ जीवन होता है।
मिज़ो समझौता

मिज़ो समझौता (Mizo Accord) भारत सरकार और मिज़ो नैश्नल फ़्रन्ट (ऍम॰ऍन॰ऍफ़॰) के बीच ३० जून १९८६ को हुआ एक समझौता था। ऍम॰ऍन॰ऍफ़॰ ने १९५० के दशक में भारत-सरकार के मिज़ोरम के प्रति ग़ैर-संवेदनशील प्रशासन से उत्तेजित होकर एक अलगाववादी अभियान आरम्भ किया था। हालांकि यह अभियान असफल था लेकिन इसके कारण मिज़ो समाज विस्तृत हिन्सा से पीड़ित था। इस समझौते के अंतरगत ऍम॰ऍन॰ऍफ़॰ ने भारतीय संविधान के तहत कार्य करने की घोषणा करी और हिन्सा त्याग दी। भारत सरकार ने बदले में ऍम॰ऍन॰ऍफ़॰ से सम्बन्धित उग्रवादियों को मुख्यधारा में प्रवेश करवाने की सहायता की घोषणा करी। मिज़ोरम को संघक्षेत्र से बढ़ाकर पूर्ण राज्य का दर्जा दे दिया गया।
समझौता मिज़ोरम में शान्ति लाने में सफल रहा और वहाँ उग्रवाद लगभग ख़त्म हो गया। ऍम॰ऍन॰ऍफ़॰ एक राजनैतिक दल के रूप में जारी रही और उसके नेता, पू लालडेन्गा, मिज़ोरम के मुख्यमंत्री रहे। मिज़ोरम में तेज़ी से विकास हुआ है और अब उसका साक्षरता दर लगभग केरल के बराबर और सभी अन्य भारतीय राज्यों से ऊँचा है।
लालमुनि चौबे

लालमुनि चौबे भाजपा के सांसद हैं, एवं बिहार के बक्सर लोकसभा क्षेत्र का चौदहवीं लोकसभा में प्रतिनिधित्व कर रहे हैं।
प्यार तूने क्या किया (2001 फ़िल्म)

संक्षेप

रिया (उर्मिला मातोंडकर) एक अकेले रहने वाली और गुस्सैल औरत है, और मुंबई में रहने वाले एक अमीर व्यापारी, जैसवाल (सुरेश ओबेरॉय) की एकलौती बेटी है। जैसवाल अपनी बेटी से बहुत प्यार करता है, पर उसे अपनी बेटी के आक्रामक बर्ताव के कारण चिंतित रहता है। एक दिन रिया छुट्टियाँ बिताने के लिए गोवा जाती है।
जय (फ़रदीन ख़ान) एक फैशन फॉटोग्राफर है, जो गीता (सोनाली कुलकर्णी) के साथ अपनी शादीशुदा जिन्दगी में काफी खुश है। उसे एक दिन गोवा के एक मैगज़ीन के कवर पेज पर छापने हेतु एक फोटो लेने का काम दिया जाता है। वो रिया से मिलता है और बिना उससे पूछे ही उसका फोटो ले लेता है और मैगज़ीन में छापने हेतु दे देता है। उन तस्वीरों के कारण मैगज़ीन काफी प्रसिद्ध हो जाता है और उसके उच्च संपादक, विस्पी (रवि बसवानी) उसी को अपनी मॉडल के रूप में लेने की सोचता है। रिया को जय के ऊपर काफी गुस्सा आता है, क्योंकि उसने उसकी तस्वीर उससे बिना पूछे ही मैगज़ीन में छपवा दी, पर जय के काफी मनाने के बाद वो उसे माफ कर देती है और मॉडल बनने हेतु हाँ कर देती है। इसी बीच उसे जय से प्यार हो जाता है।
रिया अपने पिता को बताती है कि वो जय से प्यार करने लगी है। उसके पिता ये सब जान कर काफी खुश होते हैं, जिन्हें जय के बारे में कुछ पता नहीं होता है। वो जय को फोन लगाती है और उससे शादी की बात करती है, जय उसे अपने घर बुलाता है। जब वो जय के घर जाती है तो जय की पत्नी, गीता को देख कर हैरान रह जाती है। इस सच्चाई का पता चलने के बाद वो अवसाद में चले जाती है और बहुत ही बुरी तरह गाड़ी चलाते हुए घर जाती है। इसके बाद अचानक एक दिन वो अपने प्यार का इजहार जय से करती है, पर जय ये कहते हुए साफ इंकार कर देता है कि अगर उसकी शादी नहीं हुई होती तो वो जरूर उसके प्यार को स्वीकार कर लेता, और ऐसा कहते हुए उसे छोड़ कर चले जाता है।
रिया कई अलग अलग तरह से जय को पाने की कोशिश करती है। एक रात को जय को फोन कर ख़ुदकुशी की धमकी भी देती है और उसे आधी रात को घर आने को कहती है। रिया की जान बचाने के लिए जय को आधी रात उसके घर आना पड़ता है, जिससे गीता जय के ऊपर गुस्सा हो जाती है और जय को उस लड़की के खिलाफ पुलिस में मामला दर्ज कराने भी बोलती है। इसके बाद भी रिया उसे पाने के लिए अलग अलग तरीके अपनाने लगती है।
अंत में उसे लगने लगता है कि जब तक गीता जीवित है, तब तक जय उसका कभी नहीं हो सकेगा, इस कारण वो जय के घर में न होने का फायदा उठाकर गीता को मारने के लिए उसके घर आ जाती है। वो गीता को मारने ही वाली होती है कि जय घर में आ जाता है और उससे कहता है कि वो गीता को छोड़ दे, तभी वो उसे अपनाएगा। रिया उसकी बात मान कर गीता को छोड़ देती है और जय के पास आ जाती है। जय उसे गले लगाना छोड़ कर उसे जोरदार थप्पड़ मारता है, जिससे वो बेहोश हो जाती है। रिया के पिता जब आते हैं, तो जय उन्हें सारी बात बताता है।
6 माह बाद, गीता और जय अपनी जिंदगी में काफी खुश हैं। वहीं रिया पागलखाने में रह रही है। जय के घर, रिया के पिता आते हैं और उससे रिया के जन्मदिन के दिन एक अंतिम बार उससे मिलने को कहते हैं। जय उससे मिलने पागलखाने जाता है, वहाँ उसे पागल के रूप में देखता है। रिया जैसे ही जय को देखती है, उससे मिलने के लिए आगे बढ़ती है, पर अस्पताल के कर्मचारी और उसके पिता उसे रोक लेते हैं। उसकी ऐसी स्थिति को देख कर जय काफी दुःखी होता है और सोचने लगता है कि प्यार तूने क्या किया।
मेम्फिस पिरामिड

निर्माण

इसका निर्माण मार्क सी हेर्ट्ज ने किया। इसके परियोजना में तीन पिरामिड बनाने का निर्णय लिया गया था। लेकिन उसके बेटे ने इस परियोजना को नई रूप रेखा दी और बाद में उसे एक व्यापारी जॉन तिगरेट मिल गया। जो इसे शहर के एक चिन्ह के रूप में बनाना चाहता था। इसकी शुरुआत 15 सितम्बर 1989 में शुरू हुई और यह 9 नवम्बर 1991 को खुला। इस परियोजना को बनते समय सिडनी श्लेंकर ने संभाला। इसके हिस्से के मालिक डेनवर और उनके कुछ कंपनी चाहते थे कि इसमें कुछ ऐसा केन्द्र बने जिससे घूमने वाले यहाँ आने लगे। इसके लिए वास्तविक विचार एक रेडियो स्टेशन बनाने का था। लेकिन इसमें होटल, बाग बगीचा और एक छोटा द्वीप आदि भी बनाया गया। लेकिन अन्य काम को लागत के कारण कम करना पड़ा।
आलिंद

मानव हृदय के उपरी कक्ष को आलिंद कहा जाता है जिससे रक्त हृदय में प्रवेश करता है।
सुरेश कुमार

राजनीतिक करियर

सुरेश कुमार ने उत्तर प्रदेश विधानसभा चुनाव, 2017 में भारतीय जनता पार्टी के प्रत्याशी के रूप में चुनाव लड़ा और अपने निकटतम प्रतिद्वंद्वी बहुजन समाज पार्टी के प्रत्याशी अब्दुल वारिस खान को 16,817 मतों से पराजित कर जीत दर्ज की।
ओमकार सिंह मरकाम

ओमकार सिंह मरकाम एक राजनीतिज्ञ से मध्य प्रदेश.वह एक सदस्य के भारतीय राष्ट्रीय कांग्रेस  विधान सभा चुनाव, मध्य प्रदेश में 2008 और 2013 में जीता. जीतने के बाद विधानसभा के    के सदस्य  बन गए । 2014 में उन्होंने घोषणा की थी के उम्मीदवार के भारतीय राष्ट्रीय कांग्रेस के लिए लोकसभा चुनाव से संसदीय क्षेत्र मण्डलाहै ।  वह एक जनरल सचिव के मध्य प्रदेश कांग्रेस है ।
जाति (संगीत)

किसी भी संगीत की जाति मुख्यत: तीन तरह की मानी जाती है।
१) औडव - जिस राग मॆं ५ स्वर लगें
२) षाडव- राग में ६ स्वरों का प्रयोग हो
३) संपूर्ण- राग में सभी सात स्वरों का प्रयोग होता हो
इसे आगे और विभाजित किया जा सकता है। जैसे- औडव-संपूर्ण अर्थात किसी राग विशेष में अगर आरोह में ५ मगर अवरोह में सातों स्वर लगें तो उसे औडव-संपूर्ण कहा जायेगा। इसी तरह, औडव-षाडव, षाडव-षाडव, षाडव-संपूर्ण, संपूर्ण-षाडव आदि रागों की जातियाँ हो सकती हैं।
चिड़िया घर (धारावाहिक)

कहानी

यह एक ऐसे घर की कहानी है, जिसे चिड़िया घर कहते हैं। इसमें रहने वाले सभी लोगों के नाम किसी न किसी जानवर से मिलते जुलते हैं। इस घर का नाम श्री केसरी नारायण की स्वर्गीय पत्नी श्रीमती चिड़िया केसरी नारायण के नाम से रखा गया है। यह कहानी केसरी, उसके तीन बच्चे व उनकी बीवियों के मध्य घूमता रहता है। यह कहानी मुख्यतः उनके बाबूजी द्वारा सिखाए गए शिक्षा से ही जुड़ा होता है और सभी उसे केवल सुनते हैं। लेकिन जब उस शिक्षा से जुड़ी कोई परेशानी आ जाती है तो बात में उसके हल के बाद ही उन्हें उस शिक्षा का अर्थ पता चलता है। इनके पिता जी हमेशा कहावतें कहते रहते हैं। जो प्रतिदिन के कार्यों में काम आते हैं।
इसमें घोटक हमेशा रेल की बाते करता है और उसकी पत्नी कोयल हमेशा गाने गाते रहती है। गोमुख बिलकुल गाय की तरह सीधा होता है और हमेशा अपनी पत्नी की तारीफ करते हुए पाया जाता है। उसकी पत्नी को नृत्य करना पसंद है। इस घर में सबसे छोटा बेटा कपि मुख्यतः छत में पाया जाता है। जिसकी शादी चुहिया से हो जाती है। इसमें एक गदा जिसे लोग गधा कहते हैं, वह हमेशा कार्य को गलत तरीके से करता है।
गंधराल

गंधराल या रोज़िन (Rosin), रेजिन का एक ठोस रूप है। रोज़िन और रेज़िन एक पदार्थ नहीं हैं। ये दोनों भिन्न भिन्न पदार्थ है। चीड़ और कुछ अन्य वृक्षों से एक स्राव ओलियो रोज़िन (oleo-resin) प्राप्त होता है। इसमें रोज़िन के साथ साथ तारपीन का तेल रहता है। इसके आसवन से तारपीन का तेल आसुत हो निकल जाता है और असवनपात्र में जो अवशिष्ट अंश रह जाता है, वही गंधराल है। रोज़िन बड़े महत्व की व्यापारिक वस्तु है। कई प्रकार के रोज़िन बाजारों में बिकते हैं। उनके रंग, स्वच्छता, साबुनीकरण मान और मृदुभवन बिंदु एक से नहीं होते। रोजिन, अर्ध-पारदर्शी होता है। इसका रंग पीला से लेकर काला तक कुछ भी हो सकता है। सामान्य ताप पर यह भंगुर (ब्रिटल) है। रोजिन में मुख्यतः विभिन्न प्रकार के गंधराल अम्ल (विशेषतः अबीटिक अम्ल / abietic acid) होते हैं।

उपयोग

तारपीन तेल के निर्माण में सह-उत्पाद के रूप में रोज़िन प्राप्त होता है। इसका सर्वाधिक उपयोग (लगभग २८ प्रतिशत) कागज के निर्माण में सज्जीकरण के लिए होता है। इसके बाद इसका उपयोग साबुन बनाने (१७ प्रतिशत), पेंट, वार्निश और प्रलाक्षारस (१७.२ प्रतिशत) बनाने, रसायनक और भेषज (९.० प्रतिशत), १६ प्रतिशत संश्लिष्ट रेजिन तैयार करने और १३ प्रतिशत अन्य कामों में होता है। कोबाल्ट और मैंगनीज़ के साथ इसका शोषक (dier) बनता है, जिसका उपयोग पेंट में होता है। कृमि और सूक्ष्माणु विनाशक ओषधियों में और चिपकने के गुण के कारण सीमेंट, लिनोलियम और मोहर लगाने के चपड़े में रोज़िन काम आता है। इस के एस्टर बड़े उपयोगी सिद्ध हुए हैं। मेथिल एस्टर और एथिल एस्टर सुघट्यकारी रूप में और सहविलायक में काम आते हैं। इसका ग्लिसरील एस्टर 'एस्टर गोंद' के नाम से विख्यात है और जलप्रतिरोधक वार्निश बनाने में तुंग तेल के साथ प्रयुक्त होता है। संश्लिष्ट रेज़िन और नाइट्रोसैलूलोज़ के लेप चढ़ाने में भी एस्टर गोंद काम आता है।

रोज़िन तेल

रोज़िन के भंजक आसवन से रोज़िन तेल प्राप्त होता है। इसका क्वथनांक ऊँचा और अणुभार भारी होता है। मुद्रण स्याही और वार्निश में यह बड़ा उपयोगी सिद्ध हुआ है। रोज़िन तेल से मिलता जुलता चीड़ का तेल होता है। चीड़ का तेल काठ में नहीं रहता, वरन् काठ के भंजक आसवन से बनता है। इसके प्रभाजक आसवन से ऐल्फा टरपिनियोल, फेंचील ऐल्कोहॉल, बोर्नियोल और ऐनिथोल प्राप्त हुए हैं। अनेक उद्योगधंधों में इसका उपयोग होता है, जैसे उत्प्लावन विधि से अयस्कों के परिष्कार में, विलायक के रूप में रबर व्यवसाय में, अभिघर्षण (scouring) द्वारा वस्त्र की सफाई करने में और निस्संक्रामक तथा गंधहर औषधियों के निर्माण में।
उनिश कुरी

उनिश कुरी एक बांग्ला पत्रिका है।
अमीना (वीरांगना)

अमीना (मृत्यु - 1610) एक वीर योद्धा रानी थी। वह जज़ाउ की रानी थी जो वर्तमान समय में कदुना राज्य का ज़ारिया नगर है। उसे 'अमिनातू' भी कहते हैं। उसके बारे में अनेकों किंवदन्तियाँ हैं किन्तु इतिहासकार भी मानते हैं की वह वास्तव में एक रानी थी। उसके शासनकाल के सम्बन्ध में विद्वानों में मतभेद है। कुछ इतिहासकार उसका शासनकाल १५वीं शताब्दी के मध्यकाल में ठहराते हैं जबकि दूसरे इतिहासकार १६वीं शताब्दी का मध्यकाल या अन्तिम काल।